Source: https://legestart.ro/rambursarea-de-tva-regimul-informatiilor-suplimentare-cerute-de-organul-fiscal/
Timestamp: 2020-07-04 22:02:05+00:00

Document:
Acasă Fiscal Rambursarea de TVA: regimul informaţiilor suplimentare cerute de organul fiscal
– În cazul în care contribuabilul nu răspunde la o cerere de informații suplimentare din partea autorităților fiscale competente în termenul de o lună prevăzut de Directiva 2008/9/CE a Consiliului din 12 februarie 2008 de stabilire a normelor detaliate privind rambursarea taxei pe valoare adăugată prevăzută în Directiva 2006/112/CE către persoane impozabile stabilite în alt stat membru decât statul membru de rambursare, înseamnă că dreptul său de a solicita un credit TVA este astfel stins în mod automat? Aceasta este problema principală care se ridică în prezenta cerere de trimitere preliminară.
– În consecință, prezenta cerere de decizie preliminară privește interpretarea articolului 20 alineatul (2) din Directiva 2008/9. Cererea de decizie preliminară a fost formulată la Tribunalul Administrativ din Montreuil, Franța, între Sea Chefs Cruise Services GmbH (denumită în continuare „Sea Chefs”), o societate cu sediul în Germania, pe de o parte, și Ministerul pentru sectorul public și conturile publice, din Franța, pe de altă parte, în legătură cu decizia acestuia de a respinge cererea Sea Chefs de rambursare a unui credit TVA pentru perioada cuprinsă între 1 ianuarie și 31 decembrie 2014.
– Prin intermediul întrebării preliminare, instanța de trimitere solicită, în esență, să se stabilească dacă termenul de o lună pentru furnizarea de informații prevăzut la articolul 20 alineatul (2) din Directiva 2008/9 constituie un termen obligatoriu, și anume un termen a cărui nerespectare determină pierderea dreptului la rambursare sau, în mod alternativ, această dispoziție poate fi interpretată în sensul că este posibilă regularizarea unei cereri de rambursare a TVA prin prezentarea unor probe în cadrul unei contestații în temeiul articolului 23 din directiva menționată.
– Articolul 7 din Directiva 2008/9 prevede:
– Articolul 8 din Directiva 2008/9 prevede:
– Articolul 20 din aceeași directivă prevede:
– Articolul 21 din aceeași directivă prevede:
„În cazul în care statul membru de rambursare cere informații suplimentare, acesta comunică solicitantului decizia sa de aprobare sau respingere a cererii de rambursare în termen de două luni de la data primirii informațiilor cerute sau, în cazul în care nu a primit răspuns la cererea sa de informații, în termen de două luni de la data expirării termenului prevăzut la articolul 20 alineatul (2). […]”
– La 17 septembrie 2015, Sea Chefs a solicitat autorităților fiscale franceze rambursarea unui credit privind TVA în cuantum de 40 054,31 euro pentru perioada cuprinsă între 1 ianuarie și 31 decembrie 2014. Cuantumul creanței din cauza principală este limitat la suma de 32 143,47 euro.
– Prin decizia din 29 ianuarie 2016, cererea formulată de Sea Chefs a fost respinsă în întregime dat fiind faptul că reclamanta nu a răspuns la cererea de informații suplimentare pe care autoritățile fiscale franceze i-au adresat-o prin e-mail la 14 decembrie 2015.
– Prin cererea de chemare în judecată și prin memoriul înregistrate la 7 aprilie 2016 și la 2 ianuarie 2017, Sea Chefs a solicitat Tribunalulului Administrativ din Montreuil, Franța să dispună, printre altele, rambursarea unui credit privind TVA în cuantum de 32 143,47 euro pentru perioada relevantă.
– Directorul direcției de impozite pentru persoane impozabile nerezidente a solicitat respingerea ca inadmisibilă a cererii de chemare în judecată pentru motivul că termenul de răspuns de o lună, potrivit articolului 20 alineatul (2) din Directiva 2008/9 nu a fost respectat. Potrivit directorului în cauză, nerespectarea termenului de o lună ar fi determinat decăderea din dreptul de a formula cererea. De asemenea, directorul a susținut că este imposibilă regularizarea cererii privind rambursarea TVA-ului prin prezentarea de probe în fața instanței fiscale care se pronunță cu privire la dreptul de rambursare.
– Prin hotărârea pronunţată, Tribunalul Administrativ din Montreuil a suspendat procedura privind cererea de chemare în judecată a societății Sea Chef, a înaintat dosarul către Consiliul de Stat al Franței, cu mai multe întrebări.
– Tribunalul Administrativ din Montreuil consideră, printre altele, că în cazul în care autoritățile fiscale franceze nu dispun de toate elementele care să le permită să se asigure că persoana impozabilă nestabilită în Franța îndeplinește condițiile privind exercitarea dreptului la rambursarea TVA-ului care grevează bunurile livrate acesteia sau pentru serviciile prestate acesteia în Franța, acestea pot solicita respectivele informații de la persoana impozabilă pe cale electronică. Persoana impozabilă are la dispoziție o lună de la data primirii cererii de informații pentru a furniza aceste elemente.
– De asemenea, instanța menționată consideră că pentru a asigura eficacitatea sistemului TVA-ului, Directiva 2008/9 prevede termene care să asigure prelucrarea rapidă a cererilor de rambursare, iar solicitanții trebuie să le respecte. Cu toate acestea, Tribunalul Administrativ arată că nici Directiva 2008/9/CE și nicio dispoziție națională nu precizează consecințele nerespectării termenului de răspuns asupra dreptului la rambursarea TVA-ului. În special, potrivit instanței menționate, niciunul dintre aceste acte nu precizează în mod clar dacă persoana impozabilă are posibilitatea de a-și regulariza cererea în fața instanței fiscale sau dacă este decăzută din dreptul de a formula cererea.
– Sea Chefs a susținut în fața Tribunalului Administrativ din Montreuil că imposibilitatea de a-și regulariza cererea în cadrul unei contestații în temeiul articolului 23 din Directiva 2008/9 este contrară principiului neutralității TVA-ului garantat de dreptul Uniunii. Neutralitatea TVA‑ului este asigurată prin dreptul de deducere integrală, principiu fundamental al TVA-ului care include dreptul la o cale de atac.
– De asemenea, Sea Chefs susține că imposibilitatea de a-și regulariza cererea privind rambursarea TVA‑ului este contrară principiului proporționalității TVA‑ului. Potrivit Sea Chefs, deși autoritățile fiscale trebuie să se asigure că persoana impozabilă își respectă obligațiile referitoare la declarare și la plată și poate impune alte obligații pentru perceperea corectă a TVA‑ului și pentru prevenirea evaziunii, autoritățile respective nu trebuie să depășească ceea ce este necesar pentru atingerea acestor obiective.
– Potrivit Tribunalului Administrativ din Montreuil, problema compatibilității acestei norme de decădere cu principiile neutralității și proporționalității este decisivă pentru soluționarea litigiului cu privire la care această instanță trebuie să se pronunțe și prezintă un grad de dificultate ridicat.
– În aceste condiții, Tribunalul Administrativ din Montreuil a hotărât să suspende judecarea cauzei și să adreseze Curții următoarea întrebare preliminară:
Articolul precedentPrevederi neconstituționale în Statutul funcționarilor publici din ANP
Articolul următorCum se vor acorda locurile gratuite în taberele sociale și pentru copiii cu handicap, în 2019

References: articolul 20
 Articolul 7
 Articolul 8
 Articolul 20
 Articolul 21
 articolul 20